ร้านนี้อยู่ทองหล่อซอย10ค่ะ จริงๆได้ยินชื่อร้านนี้ครั้งแรก ตอนดูเดี่ยวของพี่โน้ตอุดม ร้านนี้น่ารักดีค่ะ ตกแต่งร้านได้เก๋ดี ดีไซน์น่ารัก สดใส มีมุมให้เลือกนั่งหลายแบบ หลายมุมนะคะ ทั้งโต๊ะ เก้าอี้ ของตกแต่งร้านสีสันคัลเลอร์ฟูลมากเลยค่ะ พูดถึงเรื่องเมนูอาหารมั่งดีกว่า เมนูอาหารร้านนี้ก็มีให้เลือกเยอะเหมือนกันค่ะ มีทั้งเมนูอาหารอีสาน แล้วก็เมนูไทยอีสานประยุกต์ เริ่มด้วยเมนูแนะนำอย่างตำเบอร์รี่อัลมอน หน้าตาเหมือนตำผลไม้ แล้วก็มีอัลมอนฝานบางๆโรยอยู่ด้านบน จานนี้เราไม่ได้กินเพราะว่าไม่ชอบกินตำผลไม้ แต่เพื่อนบอกว่าอร่อยดี ผลไม้สด รสชาติกลางๆ หวานๆ เผ็ดไม่มาก ต่อมาเป็นอีกเมนูแนะนำนึง นั่นก็คือ ต้มแซ่บหมูเด้งเห็ดรวมคลอลาเจน ในนั้นก็จะประกอบด้วยสารพัดเห็ด หมูเด้ง แล้วก็วุ้นใสๆที่เค้าบอกว่ามันเป็นคลอลาเจน รสชาติก็อร่อยดีค่ะ จัดจ้าน เราชอบหมูเด้งนะ อร่อยดี ปิดท้ายด้วยเมนูเบสิกอย่างคอหมูย่างไม่ติดมัน อร่อยดีค่ะ ไม่มีมันเลย แต่ที่ชอบคือถึงไม่ติดมันแต่หมูก็ไม่แข็ง ใช้ได้เลยค่ะ ส่วนเรื่องราคา แน่นอนว่าสูงกว่าร้านทั่วไปแต่สูงกว่าไม่มากค่ะ รสชาติอาหารก็อร่อย ร้านน่ารัก พนักงานบริการดีค่ะ